**Ж. Ш. МЕЙЛАНОВА**

СИФТЕГЬАН УМУМИ ОБРАЗОВАНИДИН ТАХМИНАН РАБОЧИЙ ПРОГРАММА

ЛЕЗГИ ЧIАЛ

(3 классдин образовательный организация патал)

Махачкъала 2022

|  |  |
| --- | --- |
| **КЬИЛЕР чин** | |
| Гъавурда твадай чар | 4 |
| КIелиз-кхьиз чирунин мана | 9 |
| 1-класс | 13 |
| 2-класс | 16 |
| 3-класс | 20 |
| 4-класс | 25 |
| Сифтегьан умуми образованидин дережада «Лезги ч1ал» учебный  предметдин программа чир хьунин карда вилив хуьзвай нетижаяр | 30 |
| Личностдин (хсуси) нетижаяр | 30 |
| Метапредметдин (предметрин арада авай алакъайрин) нетижаяр | 32 |
| Предметдин нетижаяр | 35 |
| 1-класс | 35 |
| 2-класс | 37 |
| 3-класс | 38 |
| 4-класс | 39 |
| Тематикадин планирование | 41 |
| 1-класс (84 сят) | 41 |
| 2-класс (68 сят) | 52 |
| 3-класс (68 сят) | 56 |
| 4-класс (68 сят) | 61 |

# ГЪАВУРДА ТВАДАЙ ЧАР

**––––––––––––––––––––––––––––––––––––––––––**

«Лезги чIал» учебный предметдин тахминан рабочий программа сифтегьан умуми образованидин рекьяй Гьукуматдин федеральный образовательный стандартрин (ФГОС), сифтегьан умуми образованиди гун гуьзлемишзавай Истемишунрин бинедаллаз туькIуьрнавайди я.

«Лезги чIал» учебный предмет чирун аялар чIалан къурулушдихъ ва адан правилайрихъ галаз танишаруналди, гьа чIалал рахаз алакьунин чарасуз вердишвилер кутуналди сергьятламиш жезвач. И предметди школьникдик вич уьлкведин гражданин тирди чирунин, адан дуьньядиз килигунин тегьер арадал гъунин карда, чирвилер къачуз, вичин кIвалах тешкилиз алакьунин, гъвечIи классра кIелзавай аялриз ахлакьдинни образованидин тербия гунин карда важиблу роль къугъвазва. «Лезги чIал» учебный предметди Дагъустандин чIалариз ва культурадиз талукь майдандин садвилин ва жуьреба-жуьрвилин гьакъиндай, чIал милли къанажагъдин асул бине тирдан гьакъиндай сифтегьан чирвилер гунин рекьяй, рахунин ва кхьинин чIал гегьеншарунин, масадахъ галаз рахунин алакъа хуьз алакьунин мумкинвилер гегьеншарун; ахлакьдинни гуьзелвилиз къимет гуз алакьунин гьиссер мягькемарунин ва яратмишунин кIвалахдал машгъул хьунин алакьунар гегьеншарунин рекьяй еке везифа тамамарзава.

Школада лезги чIал чирунихъ гьам практикадин, гьам илимдин жигьетдай еке метлеб ава. Школадиз сифте къвезвай аялдиз дидедин чIал чизва, ада вичин рахунра чIалан гьазур формаяр ишлемишзава. Вич элкъуьрна кьунвай тIебиатдинни яшайишдин винел ада тухванвай гуьзетунар, адан фикирда дидед чIалан гафарин, ибарайрин кIалубда гьатнава. Школада кIелунин нетижада абур мадни вилик фида. Лезги чIал чирунин кIвалах грамматикадай дерин чирвилер гунин, аялрин чIал девлетлу авунин, гафарин кьадар артухар авунин, кхьинра ва рахунра ачухдиз жуван

фикирар лугьунин вердишвилерни алакьунар кутуниз табиарун лазим я. Гьелбетда, гьа са вахтунда аялриз тербия гунин месэлаярни рикIелай ракъурна виже къведач. Дерин чирвилер гунихъ галаз сад хьиз, дидед чIал чирунин карда аялар жуван халкь ва хайи Ватан кIан хьунин, амай вири халкьариз гьуьрмет авунин руьгьдаллаз тербияламишун лазим я. Сифтегьан классра дидед чIал чирунихъ еке метлеб ава. Ада сифтегьан классра кIелзавай аялрин акьул тамам хьуниз ва еридин жигьетдай агалкьунар цIийи дережадиз хкажунин карда куьмек гузва. Сифтегьан школада къазанмишай вири чирвилер мягькем дибдиз элкъвезва, ада гьар са кIелзавай аялдиз школадин юкьван звенода къвезвай тарсар агалкьунралди чирдай мумкинвал таъминарунин мураддалди кIелиз, кхьиз, ачух чIалан, зегьметдин вердишвилерин бинеяр кутаз куьмек гуда. И чирвелер гележегдин уьмуьрдани лазим авайбур жезва.

Сифтегьан классра дидед чIал ихьтин *мурадар* кьилиз акъудун патал чирзава:

* лезги чIалан муаллим хайи чIал чирунив ихьтин кьилин мурад рикIе аваз эгечIна кIанда: аялар Ватан, хайи чил, халкь кIан хьунин ватанпересвилин руьгьдалди тербияламишун;
* школада гъвечIи классра кIелзавай аялри дидед чIалан илимдикай лазим кьадарда чирвилер къачуна кIанда, халкьдин уьмуьрда чIалан метлебдикай, дидед чIал вилик финикай, адан кIел-кхьин арадиз атуникай, милли культура виниз тир дережайриз хкаж хьуникай, лезги чIала Дагъустандин маса чIаларин арада кьазвай чкадикай, урус чIалан таъсирдикай малуматар чир хьун лазим я;
* аялрин рахунар девлетлу ва гегьеншарунин, гъалатIар квачиз дуьз кхьиз чирунин винел кIвалахун. И чирвилер вири чеб-чпихъ галаз кIевелай алакъада аваз гун;

– лезги чIалан тарсара аялар дидед чIалан илимдин жигьетдай сифтегьан чирвилерин гъавурда хьун: фонетикадин (сесерин жигьетдай чIал туькIуьр

хьунин), графикадин, лексикадин (чIала авай вири гафарин), морфемикадин,

морфологиядинни синтаксисдин; чIалан кьилин уьлчмейрикай чирвал хьун, абурун лишанар ва ишлемишунин кьетIенвилер фикирдиз гъун; рахунра лезги литературный чIалан къайдайрикай менфят къачуз хьун (орфоэпиядин, лексикадин, грамматикадин, орфографиядин, кхьинра жизви ял кьунин лишанар эцигун гьа лишанар эцигунин къайдаяр) ва чIалан адет хьанвай къайдаяр;

– лезги халкьдин арада важиблу алакъадин алат тирди чир хьун, кIелзавайбурувай лезги чIалалди чпин фикирар ачухдиз лугьуз хьун, литературный лезги чIалалди савадлудаказ рахаз ва кхьиз, гаф вичин чкадал кутугайвал ишлемишиз чирун ва вердишарун.

Тахминан рабочий программа арадал гъунин метлеб – им сифтегьан классрин муаллимдиз методикадин рекьяй «Лезги чIал» программа арадал гъуниз куьмек гун я, чебни Гьукуматдин федеральный образовательный стандартрин бинедаллаз туькIуьрнавайбур хьун лазим я.

Тахминан рабочий программади муаллимдиз ихьтин мумкинвилер гуда:

1. лезги чIалан тарс кьиле тухудайла, цIийи къайдадин эгечIунин тегьердикай менфят къачуналди личностдин (хсуси) метапредметдин арада авай алакъайрин ва предметдин нетижаяр кьиле тухун, Гьукуматдин федеральный образовательный стандартрин бинедаллаз сифтегьан классра чирвилер гунин къайдайра къалурнавайвал;
2. «Лезги чIал» учебный предметдин гьар йисан чирвилер къачунин къайда тайинарун ва планламишнавай чирвилерин нетижайрин туькIуьр хьунин тегьер (къурулуш) къалурун, Гьукуматдин федеральный образовательный стандартрал, сифтегьан классра чирвилер гунин программадал бинеламиш хьана;
3. календардинни тематикадин планирование, гьар са классдин хсусивилер ва кьетIенвилер фикирда кьуна, меслят

къалурнавай паюниз/темадиз талукьарнавай вахт ишлемишна,

арадал гъун.

«Лезги чIал» учебный предметдин тахминан рабочий программа гъавурда твадай чарчикай, чирзавай тарсунин метлеб ачухаруникай, тарсунин умуми характеристикадикайни нетижайрикай ва тематикадин планированидикай ибарат я.

Гъавурда твадай чарчи предмет чирунин умуми мана- метлеб ачухарзава, аялрин фагьум-фикир авунин алакьунар вилик тухун малумарзава; учебный пландин къурулушда лезги чIалан ва литературадай кIелунин чка тайинарзава, арадал къвезвай нетижаяр ва тематикадин планированидин къурулуш ачухарзава.

Чирунин мана-метлеб рахунин кIвалахдин жуьрейрикай ибарат я. Абурук: яб акалун, рахунар, кIелунар, кхьинар ва мсб. акатзава. Вири и къайдаяр сифтегьан классрин ученикрив кьадайвал ганва.

Нетижайрик личностдин (хсуси) нетижаяр, метапредметдин арада авай алакъайрин нетижаяр ва гьакIни сифтегьан классра кIелзавай аялрин гьар йисан предметрин нетижаяр акатзава.

Тематикадин планированида вири паярин программадин манадин гьал къалурзава, ийизвай кIвалахдин лишанар, лайихлувилер ва кимивилер ачухарзава, гьар са раздел ахтармишдайла ишлемишна кIанзавай методрикай ва кIалубрикай рахазва. Ибурун жергедай яз, тематикадин планированида чара тир (дифференцированный) чирвилер тешкил авунин къайдаярни ганва.

Программади ахтармишна кIанзавай материалдин кьадар гьар са классдиз тайинарда, курсунин паяр ва темаяр чирун патал тахминан сятерин кьадар гуда ва гьакIни меслят къалурнавайвал галай-галайвал сад-садан гуьгъуьналлаз чирна кIанзавай темаяр, сифтегьан классрин школьникрин дуьз фикирунрин истемишунрив ва кьатIунривни яшдив кьурвал къалурнава.

Алай девирдин школада кьиле физвай дегишвилери кIелзавай аялар датIана вилик тухунин месэла кьилинди яз тайинарзава ва са гьи дережада

ятIани аялрин, муаллимдин, школадин азадвал фикирда кьазва. Иниз килигна

тахминан рабочий программади муаллимриз сергьятар гегьеншарзава яратмишунин рекьяй сифте кьил кутадай бажарагъвал гузва, абуруз чпиз хъсан акур учебный план, программа, учебный пособияр, методический пособияр, чирвилер гунин къайдаяр ва рекьер хкядай мумкинвилер жезва.

Сифтегьан школада «Лезги чIал» чирун патал 288 сят чара авунва.

1. – классда – 84 сят: абурукай 69 сят к1елиз-кхьиз чирунин девирдиз (гьафтеда 3 сят, 23 кIелунин гьафте), 15 сят «Лезги чIал» учебный предметдиз (3 сят, 5 кIелунин гьафте) ганва.
2. – 4 классра – 204 сят: гьар са классда – 68 сят (гьафтеда 2 сят, гьар са классда 34 кIелунин гьафте) тухуда.

**КIЕЛИЗ-КХЬИЗ ЧИРУНИН МАНА**

**«Лезги чIал»** учебный предметдин мана ва аялри **пуд лагьай классда**

тухудай универсальный учебный гьерекатар.

## Чирвилер гудай (познавательный) универсальный учебный гьерекатар:

*Базадин логикадин гьерекатар:*

* жуьреба-жуьре чIалан паярин грамматикадин лишанар гекъигун;
* текстинин тема ва кьилин мана гекъигун;
* текстерин жуьреяр гекъигун (хабардин, шикил чIугунин, фикирар лугьунин); дуьз ва куьчуьрмишнавай гафарин манаяр гекъигун;
* гафунин паяр: дувул, эхир, суффикс, префикс, диб гафара чара ийиз чир хьун;
* чIалан паяр чара ийиз ва абурун грамматикадиз талукь лишанар (кьадар, падеж, вахт) тайинарун;
* предложение членриз (кьилин ва кьвед лагьай дережадин членар жагъурун, суалрин куьмекдалди абурун арада алакъаяр тайинарун) чара авун.

*Базадин ахтармишунрин гьерекатар:*

* теклифнавай пландин асасдалди чIалан уьлчмейрал (гаф, предложенидал, текст) гуьзетунар тухун;
* муаллимдин куьмекдалди мурад-метлеб куьрелди ва ачухдиз лугьун, текстинин дегишвилер планламишун;
* гуьзетунин кIвалахда жуван фикирар лугьун;
* теклифнавай пландай лингвистикадин рекьяй четин тушир гъвечIи ахтармишунар тухун, теклифнавай пландай проектдин тапшуругъ тамамарун;
* текстерин кьетIенвилерикай нетижаяр хкудун;
* ганвай шартIара текстинихъ кьадай (теклифнавай критерийрин бинедаллаз) жуьре хкягъун.

*Информациядихъ галаз кIвалах:*

* + гъвечIи ахтармишунар кьиле тухудайла, информация атанвай источник (чешме) хкягъун;
  + учебный задачадихъ галаз къведайвал текстинин, графикадин ва сесинин информация анализ авун;
  + чIалан уьлчмейрикай гуьзетунрин нетижайра информацияр гудайла, жува-жуваз схемаяр ва таблицаяр туькIуьрун.

## Коммуникативный универсальный учебный гьерекатар:

*Рахунар:*

* эцигнавай задачадихъ галаз къведайвал рахунар хъсанарун;
* сивин ва кхьинрин текстер (хабардин, лугьунин, шикилар чIугунин) туькIуьрун;

–тамамарнавай проектдин тапшуругъдин, гъвечIи ахтармишунин кIвалахдин, десте (групповой) кIвалахдин нетижайрикай, гуьзетунрикай;

* десте (групповой) кIвалахрин нетижайрикай са гъвечIи сегьне гьазурун, тамамарнавай проектдин тапшуругъдин, гъвечIи ахтармишунин кIвалахдин гуьзетунар кьиле тухун;
* сивин ва кхьинрин текстер, эдеблу рахунар, тIалабун, тавакъу, разивал къалурдай гафар ишлемишун.

## Регулятивный универсальный учебный гьерекатар:

*Жува-жуваз тешкилун:*

**–** орфографиядин задачайрин гьаларин гьерекатар планламишун;

– хкянавай гьерекатрин галай-галайвилер дуьз эцигун.

*Жув контролдик хьун:*

*–* лезги чIалай тапшуругъар тамамардайла, агалкьунрин хьунин/тахьунин себебар тайинарун;

* лезги чIалай тапшуругъар тамамардайла, муаллимдин куьмекдалди хьунин/тахьунин агалкьунрин себебар тайинарун;
* муаллимдин куьмекдалди чIалан паяр тайинардайла ва абурун грамматикадиз талукь лишанар разбор ийидайла, чин къачуна ва диктовкадалди кхьидайла, жуван учебный гьерекатар корректировать авун.

*Санал кIвалахун:*

***–*** теклифнавай чешнейрикай даях кьуна проектдин тапшуругъар санал тамамарун;

* кIвалах санал тамамардайла, вирида санал веревирд авун, санал меслятдал атун;
* жуьреба-жуьре кIвалахар тамамариз гьазур хьун: регьбервилин, табийвилин, масадалай аслу тушир, тешкиллувилин алакьунрин умуми агалкьунар къалурун.

***СИФТЕГЬАН УМУМИ ОБРАЗОВАНИДИН ДЕРЕЖАДА «ЛЕЗГИ ЧIАЛ» ПРЕДМЕТДИН ПРОГРАММА ЧИР ХЬУНИН КАРДА ВИЛИВ ХУЬЗВАЙ НЕТИЖАЯР***

Сифтегьан классра предмет «Лезги чIал» чирун патал аялриз агъадихъ галай хсуси цIийивилер чир хьун лазим я.

Программади сифтегьан школа куьтягьзавай аялар агъадихъ галай личностдин (хсуси), метапредметрин (предметрин алакъада авай алакъайрин) ва предметрин нетижайрин алакьунрал таъминарзава.

## Личностдин(хсуси) нетижаяр

Сифтегьан классра учебный предмет «Лезги чIал» чирун патал аялриз агъадихъ галай хсуси цIийивилер чир хьун лазим я:

*ватандашвилинни ватанпересвилин тербия:*

*–* жув Россиядин гражданин тирди аннамишунин бинеяр арадал гъун;

* + жуван Ватандал, Дагъустандал, Россиядин халкьарал ва Дагъустандинни Россиядин тарихдал дамах авунин гьиссер, жув гьи миллетдикай ятIа аннамишунин гьиссер кутун.
  + Россиядин гзаф миллетрин векилрикай ибарат обществодин ивирар (реликвия) арадал гъун, инсанпересвилин ва демократвилин ивиррихъ ялунин гьалар арадал атун;

– кIелзавай касди яшайишдин жигьетдай къугъвазвай роль кьабулун ва аннамишун, кIелуниз майилвал авунин шартIар яратмишун ва гьар са кас патал кIелунихъ метлеб хьун таъминарун;

* жуван уьлкведа ва хайи ватанда алатай вахтарин алакъалувал, къенин иштираквал, гележегдин акунар, ва гьа са вахтунда кIвалахдин арада художественный эсеррай веревирдер авун;
* кIелай художественный эсеррин бинедаллаз жуван ва маса халкьарин арада гьуьрмет хуьн;
* инсан обществодин член яз, адан ихтияррикай ва жавабдарвилерикай, инсандин гьуьрметвиликай ва лайихлувилерикай, ахлакьдинни этикадин

нормайрин къайдайрикай, инсанрин арада жезвай алакъайрикай сифтегьан малуматар гун.

*ругьдинни ахлакьдин тербия:*

* + гьар са аялдиз кьилди вичи кар кьиле тухунин мумкинвилер гун ва абуру ахлакьдин къанунрин патахъай чирвилерин бинедаллаз чпин гьерекатрин патахъай хиве гьатзавай жавабдарвал аннамишунин дережа хкажун;

– эдеблувилин, масадбурув къени ниятар аваз эгечIунин, масадан дердидикай хабар кьунин, абурун гъавурда гьатунин гьиссер деринарун;

* ислягьвал кIанивилел, сабурлувилел, хъсан майилвилер хьунал бинелу яз масадбурухъ галаз къени рафтарвал авунин важиблувал гьиссун.

*эстетикадин тербия:*

*–* эстетикадин игьтияжар, ивирар (руьгьдин девлет) ва гьиссер арадал гъун;

* яшайишдин жуьреба-жуьре шартIара чIехибурухъ ва таяр-туьшерихъ галаз санал кIвалахиз алакьунин, чуьруькрик кьил кутун тавунин ва гьуьжет алай шартIарай дуьзгуьндаказ экъечIдай рекьер жагъуриз алакьунин ерияр кутун;
* жуван художественный культурадихъ интерес хьун, адаз гьуьрмет авун, гьар жуьредин искусстводин гъавурдик хьун, жуван ва маса халкьарин яратмишунар ва адетар чир хьун.

## Физический тербия, сагъламвилин саламатвилин меденият арадал гъун:

* уьмуьрда жуван ва маса инсанрин сагъламвилин ва хатасуз къайдаяр вилив хуьн;
* бедендин ва психикадин жигьетдай сагъламвилихъ мукъаят хьун;

*зегьметдин тербия:*

* инсадин ва обществодин уьмуьрда зегьметдиз къимет гун (гьабурун арадай художественный эсеррикай куьмек яз мисалар гъун), художественный эсеррай мисалар веревирд ийидайла, зегьметдин нетижайрихъ галаз мукъаят

хьун, гьар жуьредин зегьметдин кIвалахрихъ галаз вердишарун ва ана иштирак авун.

*экологиядин тербия:*

* текстерихъ галаз кIвалах тухудай процессда, тIебиатдал мукъаят хьун;
* гъизвай зарарин гьерекатар кьабул тавун.

*Илим чир хьунин къиметлувилер:*

*–* дуьньядикай илимдин жигьетдай сифтегьан чирвилер гун; (гьабурун арада дуьньядикай илимдин жигьетдай битав тир чIалан системадикай сифтегьан малуматар гун);

* жуван чIал чирунал рикI хьун, зигьин ва гьевес хкажун.

# МЕТАПРЕДМЕТДИН НЕТИЖАЯР

**(ПРЕДМЕТРИН АЛАКЪАДА АВАЙ АЛАКЪАЯР)**

Сифтегьан классра учебный предмет «Лезги чIал» чирун патал аялриз агъадихъ галай **чирвилер гудай** (**познавательный)** универсальный учебный гьерекатар чир хьун лазим я:

*Базадин логикадин гьерекатар:*

* чIалан жуьреба-жуьре уьлчмеяр гекъигун (сесер, гафар, предложенияр, текст), чIалан уьлчмеяр гекъигун патал бине эцигун (грамматикадин лишан, лексикадин мана); чIалан уьлчмейрин аналогияр чир хьун;
* са тайин тир лишандин объектар (чIалан уьлчмеяр) сад авун;
* чIалан уьлчмейрин классификацияр патал асас лишанар тайинарун (сесер, чIалан паяр, предложенияр, текстер); чIалан уьлчмеяр классифицировать авун;
* муаллимдин гуьзетунра алгоритмадин бинедаллаз чIалан материалдай алакъалувилер ва къаршивилер жагъурун; чIалан уьлчмейрихъ галаз кIвалахдайла алгоритмадин гьерекатунар анализ авун;
* чIалан ульлчмейрин анализ ийидайла, учебный операцияр жува-жуваз кьилелди чара авун;
* гуьзетунин шартIара чIалан материалдихъ себебдинни делилрин алакъаяр тайинарун, нетижаяр кьун.

*Базадин ахтармишунрин гьерекатар:*

*–* муаллимдин куьмекдалди мана-метлеб дуьз ачухдиз лугьун, рахунрин гьалар, чIала жезвай дегишвилер планлиз къачун;

* тамамарнавай тапшуругърин са шумуд вариант гекъигун, са бубат кьадайди хкягъун (теклифнавай критерийрин бинедаллаз);

– теклифнавай пландай чIалай четин тушир гъвечIи ахтармишун (мини- исследование) тухун, теклифнавай пландай проектдин тапшуругъ тамамарун;

* чирвилер къачунин кIвалахдин мурадар ва везифаяр кьабулиз ва хуьз, и кIвалах кьилиз акъудунин такьатар жагъуриз алакьун;
* вилик эцигнавай везифадал ва ам кьилиз акъудунин шартIарал асаслу яз, чирвилер къачунин гьерекатар планламишиз, абурал гуьзчивал тухуз ва

абуруз къимет гуз, нетижа къазанмишунин виридалайни менфятлу къайдаяр тайинариз алакьун.

*информациядихъ галаз кIвалах:*

* хабарар, малуматар къвезвай чешме хкягъун: герек тир малуматар дуьзар хъувун патал словарар аваз хьун, словаррикай менфят къачун;

*–* алакъа хуьнин (коммуникативный) ва чирвилер къачунин везифайрал асаслу яз, талукь делилар жагъурунин (справочный чешмейрай, ачух учебный информациядин майданда, интернетдай);

* кIватIунин, гьялунин, анализ гунин, агакьарунин ва баянар гунин жуьреба- жуьре къайдаяр ишлемишун;
* учебный задачадихъ галаз кьадайвал текстинин къайдада видеодин, графикадин, ванцин (звукдин) малуматар арадал гъун ва абур анализ гун;
* таблицада, схемада ганвай чIалан малуматрин гъавурдик кваз хьун; чIалай малуматар гун патал жува-жуваз схемаяр, таблицаяр туькIуьрун.

Сифтегьан школада кIелунин йисан эхирда аялрик ***коммуникативный***

умуми чирвилер къачудай амалар акатда:

*Рахунар:*

*–* жувахъ галаз суьгьбетзавай касдихъ яб акализ ва адахъ галаз рахаз, гьа са месэладай жуьреба-жуьре фикир аваз хьун мумкин тирди ва гьар садахъ вичин фикир жедай ихтияр авайди гьисаба кьаз гьазур яз хьун;

* жуван фикир ачухариз, ам делилламишиз ва вакъиайриз къимет гуз алакьун;
* алакъада хьунин ва чирвилер къачунин месэлаяр гьялун патал, чIалан такьатар яз, диалогдикай ва монологдикай активдаказ менфят къачуз алакьун;
* эдеблудаказ ва делилралди жуван фикирар лугьуз алакьун;
* вилик эцигзавай мурадра ва везифайрал асаслу яз жуьреба-жуьре стилрин ва жанрайрин текстер, абурун мана кьатIунна, кIелунин вердишвилер къачун.
* эцигнавай задачайрихъ кьадайвал жуван чIалан рахунар дуьз туькIуьрун;
* чIалан гьаларихъ галаз кьадайвал сивин ва кхьинрин текстер (хабардин, лугьунин, шикилар чIугунин) туькIуьрун;
* тамамарнавай куьруь ахтармишунар, проектный тапшуругъар, жуьтдиз ва са десте кIвалахрин нетижаяр гьазурун;

*–* текст гьазурдайла иллюстративный материал (шикилар, плакатар) кьадайвал хкягъун;

– яратмишунрин ва цIийивилер жагъурунин жуьредин месэлаяр гьялунин кIвалахдик экечIиз, абур гьялунин къайдаяр чириз алакьун.

Сифтегьан школада кIелунин йисан эхирда аялрик **регулятивный**

умуми чирвилер къачудай амалар акатда:

*Жува-жуваз тешкилун:*

* хкянавай гьерекатрин галай-галайвилер дуьз эцигун;
* учебный месэладин къарардалди нетижаяр арадиз атунин гьерекатар планламишун.

*Жува-жув ахтармишун:*

*– ч*ирвилер къачунин кIвалахдин мурадар ва везифаяр кьабулиз ва хуьз, и кIвалах кьилиз акъудунин такьатар жагъуриз алакьун;

* чирвилер къачунин кIвалахда агалкьун хьунин/агалкьун тахьунин себебрин гъавурда гьатиз, гьатта агалкьун тахьай шартIарани дуьзгуьн гьерекатар кьиле тухуз алакьун;
* чирвилер къачунин кIвалах кьиле фидайла, жува-жувал гуьзчивал авунин сифтегьан жуьрейрай кьил акъудун;

*– ч*ирвилер гунин ва практикадин месэлаяр гьялун патал лишанрин кIалубар арадал гъиз ва ишлемишиз алакьун;

* чIалан материалдихъ галаз кIвалахда, орфографиядин ва пунктуациядин гъалатIар жагъурун;
  + жуван кIвалахдин нетижаяр санал кIелзавай аялрин кIвалахдихъ галаз гекъигун, ганвай критерийрай кIвалахдиз дуьз къимет ягъун.

*Санал кьиле тухвай кIвалах:*

*–* саналди тир кIвалахдин умуми мурад ва ам кьилиз акъудунин рекьер тайинарун;

– везифаяр ва ролар паюнин патахъай меслятдал къвез, сада-садал гуьзчивал ийиз, жува-жув тухузвай тегьердиз дуьзгуьн къимет гуз алакьун;

* + терефрин мукьвавилин гьиссер ва санал кIвалахунин интересар фикирда кьуна, чуьруькар дуьздаказ арадай акъудиз гьазур яз хьун;
  + объектрин ва я тайин гьерекатрин арада авай важиблу алакъаяр ва рафтарвилер къалурзавай, предметрин арада авай асул метлебар чирун;
  + тапшурмишай кIвалахар намуслувилелди тамамарун;
  + сад хьтин, себебдинни нетижадин алакъаяр тайинарун;
  + лугьуз кIанзавай фикирар са кIалубда тун;
  + проектный тапшуругъар ганвай чешнейрикай даях кьуна санал тамамарун.

**ПРЕДМЕТДИН НЕТИЖАЯР**

Йисан эхирда **пуд лагьай класс** куьтягьзавай аялриз ихьтин чирвилер, алакьунар ва вердишвилер хьун лазим я:

* + гафунин паяр: эхир, суффикс, префикс, диб чир хьун;
* са дувулдин гафар чир хьун;
* чIалан паяр: существительное, прилагательное, числительное, тIварцIиэвезар, глагол чир хьун, грамматикадин лишанар тайинарун;
* предложенидин членар: кьилин (подлежащее ва сказуемое) жагъуриз хьун;
* предложенидин кьвед лагьай дережадин чара ийиз хьун;

**–** гуьрчег хатIаралди чин къачуна ва диктовкадалди (40-50 гаф) кIелай орфограммаяр квай текст савадлудаказ кхьиз;

* фонетикадиз талукь разбор ийиз: гафар слогриз пайиз, ачух ва ачух тушир сесер жагъурна, ударение къвезвай слогар тайинариз, гафуна сесерин ва гьарфарин кьадар тайинариз;
* туькIуьр хьуниз килигна гафар (*дувул, суффикс, префикс, эхир чара ийиз*) разбор ийиз чир хьун;
* чIалан паяр чара ийиз ва абурун грамматикадиз талукь лишанар (кьадар, падеж, вахт) тайинарун;
* предложенида гафарин арада алакъаяр тайинариз ва алакъалу ибараяр (гафарин жуьтер) чара ийиз;
* предложение членриз (кьилин ва кьвед лагьай дережадин членар жагъурун, суалдин куьмекдалди абурун алакъаяр тайинарун) разбор ийиз;
* гегьенш ва гегьенш тушир предложенияр чара ийиз;
* гегьенш тушир предложенияр гегьеншар ийиз алакьун; гегьенш предложенияр гегьенш тушир предложенийриз элкъуьриз хьун;
* атанвай темадай гъалатIар жагъурун ва абур туькIуьр хъувун;
* текстерин жуьреяр чир хьун; текстинин тема тайинарун, ам паяриз паян, адаз кьил гун;
* текстинин кьилин мана тайинарун;
* текстиниз план туькIуьрун;
* текстина ганвай пландай текст туькIуьриз алакьун;
* вирида санал туькIуьрнавай пландай 50-60 гаф авай текстинай изложение ва сочинение кхьиз алакьун.

**ТЕМАТИКАДИН ПЛАНИРОВАНИЕ**

**3 КЛАСС (68 сят)**

|  |  |  |  |
| --- | --- | --- | --- |
| **№ п/п** | **Тема, курсунин раздел** | **Программадин мана** | **Чирвилер тешкилунин къайдаяр ва формаяр**  **Аялдин кIвалахдин характеристика** |
| 1 | **2 - классда кIелай материал тикрарун**  **(5 сят)** | Гаф, текст ва предложение рахунрин улчмеяр я.  ЗатIар, затIарин лишанар ва гьерекатар къалурдай гафар. Сесер ва гьарфар. Ачух ва ачух тушир сесер. Къуша сесер къвезвай гафар. Лабиал сесер, абур сивяй дуьз акъудун.  *ЧIал гегьеншарун.* Классди санал ганвай шикилдай са гъвечIи суьгьбет туькIуьрун. | Текст ва предложение, текст ва манасуз предложенийрин кIватIал чеб-чпивай кьатIуниз хьун. Текстинин тема ва кьилин фикир тайинарун. Ганвай текстиниз тIвар гун ва текстинин мана ганвай тIварцIяй тайинарун. Текстинин паяр чара авун. Текстинин жуьреяр кьатIуниз хьун: хабардин, шикилар лугьунин, фикирар лугьунин. Текстинин жуьре тайинарун. ТуькIуьрнавай текст кхьин.  Тексинай затIар, затIарин лишанар ва гьерекатар къалурдай гафар жагъурун ва абурал суалар эцигиз хьун. Гафара сесеринни гьарфарин кьадар тайинарун. Гафар слогриз паюн. Къуша сесер къвезвай гафар ва лабиал сесер дуьз лугьун ва кхьин.  *Схемадихъ галаз кIвалах: «Лезги чIалан сесер», схемадикай даях кьуна чIалан сесериз характеристика гун.*  Ганвай шикилдиз суьгьбет туькIуьриз, туькIуьрнавай текст ахъаюн, суьгьбет авун. |
| 2 | **Предложение. Алакъалу ибара (10 сят).** | Мана-метлебдиз килигна простой предложенийрин жуьреяр: хабардин, суалдин ва буйругъдин. Эвер гунин предложение. И жуьрейрин предложенияр туькIуьрун. Предложенийрин эхирда эцигдай пунктуациядин лишанар.  Предложенидин кьилин членар: подлежащее ва сказуемое. Предложенидин кьвед лагьай дережадин | Предложение гафарин кIватIалрикай чара авун. Мана-метлебдиз килигна предложенийрин жуьрейрин (терминар галачиз) винел гуьзетунар, текстинай абур жагъурун ва и жуьрейрин предложенияр туькIуьрун. Предложенийрин эхирда пунктуациядин лишанар дуьз эцигун.  Предложенидин кьилин членар (диб) жагъурун. Грамматикадин дибдикай цIарар чIугун. Предложенидин кьилин ва кьвед лагьай дережадин членар кьатIуниз хьун ва чара авун. |

|  |  |  |  |
| --- | --- | --- | --- |
|  |  | членар (чеб-чпивай чара тавуна). Предложенида гафарин арада алакъа. Гегьенш ва гегьенш тушир предложенияр.  Простой ва сложный предложе  нияр. Сложный  предложенида пунктуациядин лишанар.  Алакъалу ибара (гафарин жуьтер). Алакъалу ибарада кьилин ва табий гафар. Суалрин куьмекдалди алакъалу ибарада ва предложенида гафарин арада алакъа.  *ЧIал гегьеншарун.* Ганвай темадай формаяр дегиш хьанвай гафарикай ва гьакIни шикилдай предложенияр туькIуьрун.  Ахтармишунин диктант. | Предложенида гафарин арада алакъаяр тайинарун.  *Тапшуругъ: Текстинай предложенийрин кьадар тайинарун.*  Гегьенш тушир предложенияр кьвед лагьай дережадин членар кваз гегьеншарун. Гегьенш ва гегьенш тушир предложенияр туькIуьрун. Текстинай гегьенш ва гегьенш тушир предложенияр чара авун.  *Жуьтдиз кIвалахун: гегьенш предложенияр гегьенш тушир предложенийриз элкъуьрун, гегьенш тушир предложенияр гегьенш предложенийриз элкъуьрун.*  Простой ва сложный предложенияр кьатIуз хьун. Сложный предложенида пунктуациядин лишанрин гъавурда тун. *Дестейрин кIвалах: Кьве простой предложенидикай са сложный предложение туькIуьрун.*  Предложение ва гафарин ибара кьатIуниз хьун. Предложенида гафарин ибараяр чара авун. Ибарада суалрин куьмекдалди кьилин ва табий гафар тайинарун.  *Жува-жуваз кIвалахун: текстинай сложный ва простой предложенияр кхьин.*  Шикилда формаяр дегиш хьанвай гафарикай, ибарайрикай предложенияр туькIуьрун. Кьилин ва табий гафар тайинарун.  Чирвилериз къимет гун ва ахтармишун. |
| 3 | **Гаф Гафунин**  **туькIуьр хьун (10 сят)** | Мукьва гафар. Гафунин туькIуьр хьун. Диб ва эхир, дувул, суффикс, префикс. Гафунай дувул, префикс ва эхир чара авунин регьят дуьшуьшар (гуьзетунар). Са дувулдин гафар жагъуриз алакьун. Суффиксринни префиксрин куьмекдалди цIийи гафар туькIуьрун.  *ЧIал гегьегшарун.* Ганвай шикилдай сочинение туькIуьрун. | Мукьва гафар жагъурун. Гафара гафунин диб чара авун. Гафунин эхир чара авун.  *КIелунин диалог: «Мукьва гафар чеб- чпиз квелди ухшар я? Дувул гьикI жагъурда?» мукьва гафарин винел гуьзетунар тухун.*  Гафуна суффиксдин ва префиксдин мана-метлебдин гъавурда тун. Гафара суффикс ва приставка чара авун. Суффиксдин ва префиксдин куьмекдалди цIийи гафар арадал гъун.  *Жува-жуваз кIвалахун: са дувулдин гафар кIватIалриз паюн. Мукьва гафар жагъурна, абурун дувулар тайинарун.*  Са дувулдин гафар жагъурун. Гаф дегиш хьайила, суффиксда авай ачух сес дегиш жедай душуьшрин гъавурда |

|  |  |  |  |
| --- | --- | --- | --- |
|  |  |  | тун. ТуькIуьр хьуниз килигна гафар разбор авун.  *Дестейрин кIвалах: жуьреба-жуьре суффиксрин куьмекдалди цIийи гафар арадал гъун.*  Шикилдиз килигун, шикилдиз килигиз жуван фикирар лугьун, мана анализ авун, шикилдиз килигиз (муаллимдин куьмек галаз) текст туькIуьрун. |
| 4 | **Лексика8** | Гафунин лексикадин мана- метлеб (умуми малуматар). Са мана ва гзаф манаяр авай гафар. Гафунин асул ва куьчуьрмишнавай манаяр. Синонимар. Антонимар.  Словардихъ галаз кIвалах.  *ЧIал гегьеншарун.* Ганвай текстинай сугьбет туькIуьрун.  Изложение. | Текстин ганвай тийижир гафар чир хьун, словардай абурун манна-метлеб чирун. Гзаф манаяр авай гафар, дуьз ва куьчуьрмишнавай манада авай гафар чир хьун. Предложенийрай, текстинай антонимар ва синонимар жагъурун, гафариз синонимар ва антонимар хкягъун. Орфографиядин, антонимрин ва синонимрин словаррихъ галаз кIвалах авун, анай герек тир малуматар жагъурун. Синонимар ва антонимар кваз (муаллимдин куьмекдалди) ганвай шикилдай суьгьбет туькIуьриз. Къачур чирвилер ахармишун ва нетижайриз  къимет гун. |
| 5 | **ЧIалан паяр (1 сят)** | Существительнидикай, прилагательнидикай, глаголдикай, числительнидикай, наречидик9,  тIварцIиэвезрикай10 умуми малуматар. | КIелай чIалан паяр тайинариз чир хьун. Гафар чIалан (существительное, прилагательное, глагаол, числительное, тIварцIиэвезар, наречие) паяриз паюн (классифицировать авун). КIелай чIалан паярай мисалар гъун.  *КIелунин диалог: гафар чIалан паяриз гьихьтин лишанралди пайзава?*  Шикилдай текст туькIуьрун, туькIуьрай суьгьбетда гьихьтин чIалан паяр ишлемишнаватIа, тайинарун. |
| 6 | **Существительное (12 сят)** | Существительнидин мана- метлеб. Существительнидин суалар ва предложенида адан везифаяр. Хас ва умуми существительнияр. Хас тIварарин кьиле чIехи гьарф. Существительнидин теквилин ва гзафвилин кьадар. Существительнияр кьадарриз дегиш хьун.  *ЧIал гегьеншарун.* Текстинихъ галаз кIвалах. Текст рикIел аламукьдайвал | Существительнияр муькуь чIалан паярин арада чир хьун. Существительнидин лексикадин мана- метлеб тайинарун. Хас ва умуми существительнияр чир хьун, хас существительнийрин мана-метлеб тайинарун. Хас существительнияр чIехи гьарфунилай кхьин.  Существительнийрин кьадар тайинарун. Существительнияр кьадарриз дегиш хьун.  *Жуьтдиз кIвалахун: предложенияр чIалан паяриз разбор авун.* |

8 Лексикадай чирвилер йисан къене тухуда.

9 Наречидикай чирвилер йисан къене гуьзетуналди кьиле тухуда.

10 ТIварцIиэвездикай чирвилер йисан къене гуьзетуналди кьиле тухуда.

|  |  |  |  |
| --- | --- | --- | --- |
|  |  | кхьин. Существительнидин падежар.  Существительнияр дибдин падежриз дегиш хьун. Мукьва ва акси (синонимар ва антонимар) метлебар авай существительнияр чIала ишлемишун.  *ЧIал гегьеншарун.* Ганвай шикилдай суьгьбет туькIуьрун.  Ахтармишунин диктант. | *Дестейрин кIвалах: хас ва умуми существительнияр группайриз паюн.*  Текстинихъ галаз кIвалахун: текстинин тема, кьилин мана ва жуьре тайинарун, пландихъ галаз кьадайвал текстинин паяр чара авун, четин гафар кхьин, текст рикIел аламукьдайвал кхьин.  Существительнияр падежриз дегишарун. Падежрин тIварар рикIел хуьн.  *Жуьтдиз кIвалахун: гафар гзафвилин ва теквилин кьадарра падежриз дегишарун.*  Существительнийриз мукьва ва акси гафар (синонимар ва антонимар) жагъурун ва абур чIала дуьз ишлемишун.  *Тапшуругъ: жуьтера гафар акси манадин гафаралди дегишарун.*  Существительнияр морфологиядин рекьяй разбор авун. Муаллимдин куьмек галаз ганвай шикилдай суьгьбет туькIуьрун. Текст лугьуз кхьиз тун ва кхьейди ахтармишун. |
| 7 | **Прилагательное (5 сят)** | Прилагательнидикай мана- метлеб. Прилагательнидин суалар ва предложенида адан везифаяр. Мукьва ва акси метлебар авай  прилагательнияр (синонимар ва антонимар) чIала ишлемишун.  *ЧIал гегьеншарун.* Илимдин стилда са набататдикай текст туькIуьрун.  Прилагательнийрин теквилин ва гзафвилин кьалар. Прилагательнияр кьадарриз дегиш хьун.  Прилагательнияр дибдин падежриз дегиш хьун. | Прилагательнияр амай чIалан паярин арада чир хьун. Прилагательнидин лексикадин мана-метлеб тайинарун. Предложенида прилагательнийрин везифа тайинарун. Прилагательнийриз мукьва ва акси (синонимар ва антонимар) жагъурун ва чIала абур ишлемишун. Илимдин стилда са набататдикай текст туькIуьрун, анай прилагательнияр жагъурун.  *Дестейрин кIвалах: прилагательнияр гзафвилин кьадарда эцигин.*  Прилагательнийрин кьадар тайинарун ва прилагательнияр кьадарриз дегишарун. Текстинай прилагательнияр жагъурун ва абурун кьадар тайинарун. *Жуьтдиз кIвалахун: прилагательнияр дибдин падежриз дегишарун. Прилагательнийрин падеж тайинарун ва абур дуьз кхьин.* Прилагательнияр  морфологиядин рекьяй разбор авун. |
| 8 | **Числительное (4 сят)** | Числительнидин мана- метлеб.  Предложенида адан везифаяр.  Кьадардин ва къайдадин числительнияр. Бязи числительнияр дуьз кхьин. | Числительнияр амай чIалан паярин арада чир хьун. Предложенида числительнидин везифаяр тайинарун. Кьадардин ва къайдадин числительнияр чара авун ва абур дуьз кхьин.  *Дестейрин кIвалах: текстинай кьадардин ва къайдадин числительнияр* |

|  |  |  |  |
| --- | --- | --- | --- |
|  |  | *ЧIал гегьеншарун.*  Текстинихъ галаз кIвалах. Ахтармишунин диктант. | *чара авун*.  Ганвай текстинай кьадардин ва къайдадин числительнияр жагъурун ва абур чара авун. *Жуьтдиз кIвалахун:* ч*ислительнияр морфологиядин рекьяй разбор авун.*  Къачур чирвилер ахармишун ва нетижайриз къимет гун. |
| 9 | **ТIварцIиэвезар (4 сят)** | Ксарин ва суалдин тIварцIиэвезрикай (*вуж? вуч?*) умуми малумат. Ксарин ва суалдин тIварцIиэвезар дибдин падежриз дегиш хьун ва падежрин эхирар дуьз кхьин. | ТIварцIиэвезар амай чIалан паярин арада чир хьун. Ксарин ва суалдин тIварцIиэвезар чара авун. Ксарин ва суалдин тIварцIиэвезар падежриз дегишарун. Падежрин эхирар дуьз кхьин. Текстина тикрар жезвай существительнияр тIварцIиэвезриз элкъуьрун ва абур дуьз кхьин. ТIварцIиэвезар морфологиядин рекьяй  разбор авун. |
| 10 | **Глагол (12 сят)** | Глаголдин мана-метлеб ва адаз къведай суалар. Предложенида глаголдин везифаяр. Глаголдин мурадвилин форма.  Глаголдин инкарвилин форма (умуми малуматар).  *ЧIал гегьеншарун.* Сюжет авай шикилдай текст туькIуьрун.  Глаголар вахтар. Гилан вахт. Алатай вахт. Къвезмай вахт. Глаголрин вахтарин эхирар дуьз кхьин.  Ахтармишунин диктант. | Глагол амай чIалан паярин арада чир хьун. Глаголдин лексикадин мана- метлеб тайинарун. Глаголдин суалриз дуьз жавабар гун. Предложенида глаголдин везифаяр чир хьун. Мурадвилин формадин глаголар чара авун.  *Жуьтдиз кIвалахун: мурадвилин формада авай глаголриз акси метлеб авай глаголар жагъурун.*  Инкарвилин формада авай глаголрай суффиксар ва префиксар чара авун.  *Дестейрин кIвалах: муаллимдин куьмек галаз сюжет авай шикилдай текст туькIуьрун.*  Глаголдин вахтар чир хьун. Глаголрикай вахтарин формаяр арадал гъун.  *Тапшуругъар: глаголар вахтариз дегишарун. Глаголрин вахтар тайинарун. Глаголрин вахтарин эхирар дуьз кхьин. Глагол морфологиядин рекьяй разбор авун.*  Къачур чирвилер ахтармишун. |
| 11 | **Тикрарун (5 сят)** | Йисан къене кIелайбур тикрарун. | Существительнияр, глаголар, прилагательнияр, тIварцIиэвезар,  числительнияр тикрарун.. |

67